Publication: Magyar Közlöny
Issue: MK-1999-52 (Year: 1999, Number: 52)
Era: 1990-2004
Section: 18. § A vámjogról, a vámeljárásról, valamint a vámigazgatásról szóló 1995. évi C. törvény 155. §-a az alábbi
Paragraph Index: 41

19. § A határőrizetről és a Határőrségről szóló 1997. évi XXXII. törvény 61. §-ának (5) bekezdése helyébe a következő rendelkezés lép: „(5) A Határőrség személyes és bűnüldözési adatokat — beleértve a titkos információgyűjtés során keletkezett adatokat is — külföldi és nemzetközi bűnüldöző, határőrizeti és igazságszolgáltatási szervek részére nemzetközi egyezmény, nemzetközi szerződés, ennek hiányában viszonosság alapján átadhat, ha a továbbítás súlyos vagy közvetlen veszély elhárításához, vagy bűncselekmény megelőzéséhez szükséges és a személyes adatok kezelésének feltételei a külföldi adatkezelőnél minden egyes adat tekintetében teljesülnek. Az EUROPOL-lal és az INTERPOL-lal való adatkapcsolat tekintetében az Európai Unió bűnüldözési információs rendszere és a Nemzetközi Bűnügyi Rendőrség Szervezete keretében megvalósuló együttműködésről és információcseréről szóló törvény adatkezelési szabályait kell alkalmazni.”

Source: https://magyarkozlony.hu/hivatalos-lapok/ad6159a3ebfd6e7d3c27ac2ae33ffdc322d6e745/dokumentumok/9318bc5772ed6b857e20610ba194d08ee8c8a599/letoltes